**Styremøte 25.09.2018 på Vertshuset på Biri**

Til stede: Erik, May Britt, Hege og Marianne

Forfall: Anne Lise og Kevin

* **46/18 - Innkalling og saksliste: Godkjenning v/Erik**

Innkalling og saksliste godkjent.

* **47/18 - Gjennomgang av møtereferat fra 21.08.2018**

Dette ble funnet OK.

* **48/18 – Status fra komiteer v/Hege og Anne Lise**

*Jakt*

BK jaktprøve ble avholdt 16.09.2018. Prøven var vellykket og alle har betalt. Margunn var prøveleder. Dommer var Ole J. Andersen

Vi fikk kun 4 små sekker (4kilo?) med fôr av sponsor Royal Canin. Vi er litt misfornøyd med det, og vurderer å prøve en ny sponsor på jakt neste år.

Kvalifiseringsprøver vil bli holdt gjennom hele året. Dette må terminfestes.

Dommere er i orden for neste års prøver. AK, EK og BK.

Vi kan få tak i vilt fra Sverige. Dette må godkjennes fra Mattilsynet ettersom det er import.

Vi har fått mange tilbakemeldinger på at det er hyggelig på jaktprøver hos oss, og folk setter veldig stor pris på hyggelig stemning rundt bålet.

*Utstilling*

Utstillingen gikk med ca kr 15 000,- i overskudd.

Vi må prøve å skaffe flere folk til utstillingskomiteen. Rolf Arne og Anne Lise Kaspersen vurderer å trekke seg fra komitéen etterhvert etter mange års innsats der.

*Pinsearr.* 2019

Trude Hustad, som er representant i hovedstyret, vil kallet inn til et møte ang samarbeid om pinsearrangementet. Det gjelder avdelingene Midt-Hedmark, Gjøvik-Lillehammer og Kongsvinger.

Vi er interessert i et møte, men må ha på plass avtaler ang. fordeling av oppgaver, økonomi osv før vi sier ja til dette.

* **49/18 – Status på kurs v/Marianne**

Valpekurset er ferdig nå. Vi planlegger å holde et nytt valpekurs på nyåret, og evt oppfølgingskurs etter det. Vi spør Malin Solberg om å være instruktør.

Apporteringskurset har 4 påmeldte så langt. Det er 6 plasser.

Vi ønsker å fortsette med apporteringskurs på nyåret/utover våren.

Påmeldinger via [www.deltager.no](http://www.deltager.no) fungerer utmerket.

* **50/18 – Miljøtrening, status og planer framover v/May**

Det blir miljøtrening 30.09.2018. Mulig den siste i år, men vi ser an vær og føre før siste søndagen i oktober.

* **51/18 – Krav om politiattest for instruktør v/Erik**

*NKKs Hovedstyre (HS) vedtok i sak 86/18 i sitt møte nr 5/18 29.august 2018 at det innføres krav om politiattest for autoriserte og bemyndigede personer som i regi av NKK, NKKs klubber og forbund samt avdelinger, lønnet eller ulønnet, utfører eller skal utføre oppgaver som innebærer et tillits- eller ansvarsforhold overfor mindreårige eller personer med utviklingshemming.*

Vi har aldersgrense 15 år på våre kurs, så hvis noen under 18 år melder seg på kurs så må vi kreve politiattest fra instruktør.

Marianne og May Britt ble oppnevnt av styret til å håndtere attestene.

* **52/18 – Tidspunkt for julemøte**

Julemøtet er satt til tirsdag 11.12.2018.

Vi sender ut egen innbydelse til alle som har hjulpet til på utstilling, kurs og jaktprøver, samt til de som har gått på kurs hos oss.

Litt generell info om jakt, pluss at Trude eller Margunn holder foredrag.

* **53/18 – Tidspunkt for Årsmøte 2019**

Årsmøtet er satt til torsdag 07.03.2019 på Vertshuset v/E6 på Biri, dette må det opplyses om i julenummeret av Retrievernytt.

**Oppfølgingssaker**

* **05/18 - WebMaster**

Vi trenger flere WebMastere, men det var ingen interesserte da vi annonserte i vår.

Vi har fått noen nye medlemmer så vi kan ta en runde til på dette.

* **08/18 – Mulighet til å leie hall/ridehus**

Vi har enda ikke funnet noe egnet sted. May Britt sjekker Spareland og vi andre hører litt rundt.

* **27/18 – Egne diplomer for gjennomført kurs**

Marianne ser på dette videre.

* **29/18 – Klubbtreninger med fast instruktør på Gjøvik**

Vi tenker og avventer litt.

* **33/18 – Utstilling/Klippekurs**

Det er ønskelig med et klippekurs i høst, vinter, vår, og utstillingstrening.

Vi avventer og sjekker ang hall.

Antall medlemmer pr 25.09.2018 er 122.

Neste styremøte er tirsdag 23.10. klokken 19 på Vertshuset på Biri.

Referent Marianne Wottestad